സര്ക്കാരിന്റെ നൂറുദിന കര്മ്മ പരിപാടി ആയിരം റോഡുകള് നാടിന് സമര്പ്പിച്ചു തദ്ദേശ റോഡുകളുടെ പുനരുദ്ധാരണ പദ്ധതിയുടെ ഭാഗമായി പൂര്ത്തിയാക്കിയ ആയിരം റോഡുകള് നാടിന് സമര്പ്പിച്ചു. സര്ക്കാരിന്റെ നൂറുദിന കര്മ്മപരിപാടിയില് പ്രഖ്യാപിച്ച റോഡുകളാണ് മന്ത്രി എം വി ഗോവിന്ദന് മാസ്റ്റര് ഉദ്ഘാടനം ചെയ്തത്. റോഡുകളുടെ ഗുണനിലവാരത്തിന് മുഖ്യപരിഗണനയെന്ന് മന്ത്രി പറഞ്ഞു. മൂന്നാംഘട്ടത്തില് തുറന്നു നല്കുന്നത് 493 റോഡുകളാണ്. പ്രളയകാലത്ത് സംസ്ഥാനത്തെ 14 ജില്ലകളിലും തകര്ന്ന റോഡുകള്ക്കാണ് വീണ്ടും ജീവന് വച്ചിരിക്കുന്നത്. മുഖ്യമന്ത്രിയുടെ തദ്ദേശ റോഡുകളുടെ പുനരുദ്ധാരണ പദ്ധതിയുടെ ഭാഗമായി 2493 റോഡുകളുടെ പ്രവൃത്തി ഏറ്റെടുത്തു. അതിന്റെ ആദ്യഘട്ടത്തില് 1000 റോഡുകളുടെ ഉദ്ഘാടനം സെപ്റ്റംബറില് തന്നെ നടത്തി. രണ്ടാം ഘട്ടത്തില് ആയിരം റോഡുകള് കൂടി. ഏറ്റെടുത്ത 2493 റോഡുകളുടെ പ്രവൃത്തിയും പൂര്ത്തീകരിച്ചിട്ടുണ്ട്. അടുത്ത ഘട്ടം ഉടന് നടക്കും. തദ്ദേശ സ്ഥാപനങ്ങളുടെ കീഴില് ഗുണനിലവാരമുള്ള റോഡുകളാണ് സര്ക്കാര് ലക്ഷ്യം. നമ്മുടെ വിനോദ സഞ്ചാര മേഖലക്ക് ഊര്ജം പകരുന്നതാണ് മികച്ച ഗുണനിലവാരമുള്ള റോഡുകള് എന്നും മന്ത്രി പറഞ്ഞു. കാലവര്ഷത്തില് തകര്ന്ന റോഡുകള് യുദ്ധകാലാടിസ്ഥാനത്തില് പുനര്നിര്മ്മിക്കുമെന്നും മന്ത്രി എം വി ഗോവിന്ദന് മാസ്റ്റര് പറഞ്ഞു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.